సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ప్రపంచకప్‌లో ధోనీ‌కి ఛాన్సివ్వాలి: ఫ్లెమింగ్
ఐపీఎల్ 2018 సీజన్‌లో ధోనీ బ్యాటింగ్‌ని ఓసారి పరిశీలిస్తే.. ఎంత నిలకడగా ఆడాడో తెలుస్తుంది. అలానే.. వన్డేల్లోనూ స్వేచ్ఛగా ఆడేందుకు అతనికి అవకాశమివ్వాలి.
Samayam Telugu | Updated:
Dec 1, 2018, 01:38PM IST
ఇంగ్లాండ్‌ వేదికగా 2019లో జరగనున్న వన్డే ప్రపంచకప్‌లో టీమిండియా మేనేజ్‌మెంట్ ధోనీని ఆడించాలని న్యూజిలాండ్ మాజీ కెప్టెన్ స్టీఫెన్ ఫ్లెమింగ్ సూచించాడు. ఇటీవల వెస్టిండీస్‌‌, ఆస్ట్రేలియాతో ముగిసిన టీ20 సిరీస్‌ నుంచి ధోనీని తప్పించిన భారత సెలక్టర్లు అతని స్థానంలో యువ వికెట్ కీపర్ రిషబ్ పంత్‌ని ఎంపిక చేసిన విషయం తెలిసిందే. ఈ నేపథ్యంలో.. ధోనీ కెరీర్‌ ఇక ముగిసిందని.. వచ్చే ఏడాది వన్డే ప్రపంచకప్‌లోనూ అతను ఆడటం అనుమానమేనంటూ మాజీ క్రికెటర్లు కొంతమంది అభిప్రాయపడ్డాడు. అయితే.. వరల్డ్ కప్ సమయంలో ధోనీ జట్టులో ఉండటం టీమిండియాకి అవసరమని చెప్పుకొచ్చిన ఫ్లెమింగ్.. ఆ మెగా టోర్నీలో అతను తప్పకుండా రాణిస్తాడని ధీమా వ్యక్తం చేశాడు.
‘ఐపీఎల్ 2018 సీజన్‌లో ధోనీ బ్యాటింగ్‌ని ఓసారి పరిశీలిస్తే.. ఎంత నిలకడగా ఆడాడో తెలుస్తుంది. అలానే.. వన్డేల్లోనూ స్వేచ్ఛగా ఆడేందుకు అతనికి అవకాశమివ్వాలి. 2019 ప్రపంచకప్ దానికి సరైన వేదిక. ధోనీ వ్యూహ చతురత, ఫినిషింగ్ నేపథ్యం కారణంగా మెగా టోర్నీలో అతడ్ని తప్పకుండా టీమిండియా జట్టులోకి తీసుకుంటుందని అనుకుంటున్నా. ఒకవేళ అదే జరిగితే.. ప్రపంచకప్‌లో ధోనీ చెలరేగడం ఖాయం’ అని ఫ్లెమింగ్ వెల్లడించాడు.